PLANB วิ่ง 3% โบรกชี้ครึ่งปีหลังฟื้น รายได้โฆษณา-จัดอีเวนต์หนุน
PLANB บวก 3% เก็งครึ่งปีหลังฟื้นตัวเด่นตามการเปิดประเทศ รับรายได้โฆษณา-จัดอีเวนต์หนุน แนะนำราคาเป้าหมาย 7.30 บ.
PLANB บวก 3% เก็งครึ่งปีหลังฟื้นตัวเด่นตามการเปิดประเทศ รับรายได้โฆษณา-จัดอีเวนต์หนุน แนะนำราคาเป้าหมาย 7.30 บ.
8 ก.ย. 2565

ผู้สื่อข่าวรายงานว่า วันนี้ (8 ก.ย.65) ราคาหุ้น บริษัท แพลน บี มีเดีย จำกัด (มหาชน) หรือ PLANB ณ เวลา 11:59 น. อยู่ที่ระดับ 7.20 บาท บวก 0.20 บาท หรือ 2.86% สูงสุดที่ระดับ 7.30 บาท ต่ำสุดที่ระดับ 7.05 บาท ด้วยมูลค่าการซื้อขาย 172.20 ล้านบาท

บล.เคจีไอ ระบุในบทวิเคราะห์ว่า คาดแนวโน้มผลการดำเนินงานเริ่มฟื้นตัวเด่นตามการเปิดประเทศทั้งในส่วนของรายได้โฆษณาสื่อนอกบ้าน และธุรกิจการจัดกิจกรรมอื่นๆ เช่น Spot marketing อีกทั้งการจัดกิจกรรมของศิลปินที่มากขึ้น โดยทางฝ่ายวิจัยคาดผลการดำเนินงานฟื้นตัวแข็งแกร่งต่อเนื่องในครึ่งปีหลัง 65 และคาดกำไรปี 66 โตต่อ 48% จากงวดเดียวกันของปีก่อน แตะระดับ 1 พันล้านบาท แนะนำราคาเป้าหมาย 7.30 บาท